Diari Oficial de la Generalitat Valenciana


Sumari del DOGV 3344, del 05-10-1998 (1998/7559)

RESOLUCIÓ de 3 d’agost de 1998, de la presidenta de l’Institut Valencià d’Investigacions Agràries per la qual es convoca una beca de formació de titulats superiors.
--------------------------------------------------------------------------------------------------------------------------------------------------------------------

### Dades del document

Número de DOGV
:   3344

Data del DOGV
:   05-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/7559


Data del document
:   03-08-1998

Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 3 d'agost de 1998, de la presidenta de l'Institut Valencià d'Investigacions Agràries per la qual es convoca una beca de formació de titulats superiors. [1998/M7559]
  
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la Llei 4/1991, del 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els acords del propi Consell Rector de 14 d'abril de 1992 i 4 de novembre de 1994, pels quals es regula l'estada a l'Institut d'estudiants i becaris, en la reunió de 10 de juliol de 1998, acordà convocar una beca de formació de titulats superiors.
  
En base al dit acord, resolc:
  
Primer
  
Convocar una beca de formació de titulats superiors per al tema següent: Tècniques de programació d'irrigació de fruiters. Adscrita al projecte Innovative biological indicators to improve the efficiency of water and nitrogen use and the fruit quality in tree crops FAIR1-CT95-0030.
  
Segon
  
La beca serà finançada a càrrec del capítol VI dels pressupostos de l'IVIA.
  
Tercer
  
Les bases de la beca d'aquesta convocatòria són les contingudes als annexos de la present Resolució.
  
Moncada, 3 d'agost de 1998.- La presidenta de l'Institut Valencià d'Investigacions Agràries: Mª Àngels Ramón-Llin Martínez
  
ANNEX I
  
Normes generals de procediment d'aplicació a tots els annexos de la present Resolució
  
1. Finalitat de la convocatòria
  
L'objecte d'aquesta convocatòria és regular el procediment de concessió de la beca que s'especifica al annex corresponent.
  
2. Sol·licituds i documentació
  
Les sol·licituds adreçades al director de l'IVIA es presentaran en el Registre General de la Conselleria d'Agricultura, Pesca i Alimentació, carrer d'Amadeu de Saboya número 2 (València) o al Registre de l'IVIA a Moncada (València) a la carretera de Moncada a Náquera, Km. 4.5, o per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
En les sol·licituds s'indicará la beca a la qual es concorre i el tema, i portaran adjunta la documentació següent:
  
- Certificat acadèmic complet de les matèries cursades on figuraran les qualificacions obtingudes i dates en què es van obtenir.
  
- Currículum on s'acrediten documentalment altres mèrits.
  
3. Termini de presentació de sol·licituds
  
Les sol·licituds caldrà presentar-les en el termini de 15 dies hàbils comptadors des de l'endemà de la publicació d'aquesta Resolució en el Diari Oficial de la Generalitat Valenciana, abans de les 14.00 hores de l'ultim dia. Si és dissabte, es prorrogará fins al primer dia hàbil següent.
  
4. Composició de les comissions avaluadores i sistema de selecció
  
La comissió que avaluará els mèrits dels aspirants i que elevará la corresponent proposta a la presidenta de l'Institut estarà formada pels següents membres:
  
President: el director de lŽIVIA.
  
Secretari: el secretari de l'IVIA.
  
Vocals:
  
- L'investigador responsable de la direcció de la beca o de l'estada de formació.
  
- Dos investigadors de la plantilla de personal de l'IVIA.
  
Els dos investigadors de l'IVIA que hauran d'integrar-se dins la comissió com a vocals, així com aquells que hauran de substituir, en cas de necessitat, el president, el secretari o qualsevol dels vocals, seran nomenats pel vicepresident primer de l'IVIA.
  
La Comissió es reunirà per a la selecció de candidats, alçarà acta de la reunió i farà una proposta raonada a la presidenta de l'Institut, dins dels 30 dies següents a la finalització del termini de presentació de sol·licituds.
  
5. Resolució
  
La concessió de la beca es realitzarà per resolució de la presidenta de l'IVIA. La resolució d'adjudicació es publicará en el DOGV i s'entendran com a denegades les sol·licituds que no figuren en la relació.
  
6. Obligacions del becari i acceptació de la beca
  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establerta per acords de 14 de abril de 1992 (DOGV núm. 1816, de 01.07.92) i 4 de novembre de 1994 (DOGV núm. 2.413, de 23.12.94).
  
En qualsevol cas, l'acceptació de la beca, amb les condicions de la convocatòria, suposarà les següents obligacions:
  
a) Incorporar-se a l'Institut i dedicar-se exclusivament i eficaçment a l'objecte de la beca, entenent-se que si no s'incorpora en la data establerta en la resolució d'adjudicació de la beca, es podrá considerar que renúncia a la beca.
  
b) Realitzar les funcions que li assigne l'investigador responsable de la direcció de la beca amb el propòsit d- aconseguir l'objectiu establert. Aquestes funcions s'hauran de realitzar al llarg de l'horari de treball a l'IVIA.
  
c) Sotmetiment a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidència suficient sobre qualsevol informació nova, de procedència dels resultats obtinguts durant el desenvolupament de la beca, resultats que pertanyen per dret a l'IVIA.
  
e) No publicar cap d'article, ni remetre cap comunicació a qualsevol ens o organisme sobre matèries relacionades amb el tema de la beca, sense prèvia autorització de l'investigador responsable de la direcció d'aquesta, o si escau, fent constar formalment el patronat de l'IVIA.
  
7. Caràcter de les beques
  
Aquesta beca no estableix cap relació laboral entre la persona benficiària i l'IVIA, ni implica de part d'aquest Institut cap compromís quant a la posterior incorporació del personal beneficiari a la plantilla pròpia.
  
8. Incompatibilitat de la beca
  
Ja que l'objectiu de la beca és la formació dels beneficiaris, no podran gaudir d'aquesta els que hagen tingut prèviament una beca de característiques anàlogues, a l'IVIA.
  
El benefici d'aquesta beca és incompatible amb qualsevol altra retribució o ajuda.
  
ANNEX II
  
Bases de la convocatòria de beques de formació de titulats superiors
  
1. Objectiu de les beques
  
L'objecte de les beques de formació de titulats superiors és l'especialització en tècniques concretes mitjançant llur participació en treballs d'investigació a l'IVIA.
  
2. Requisits
  
Per a optar a aquestes beques caldrá:
  
- Ser ciutadá de la Unió Europea resident a la Comunitat Valenciana.
  
- Estar en possessió del títol de Llicenciat o Enginyer Superior.
  
3. Criteris d'avaluació
  
Cada comissió avaluará, per a la selecció dels candidats, el següents aspectes:
  
- Expedient acadèmic general, atorgant fins un màxim de 2 punts.
  
- Qualificacions aconseguides en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el dit tema, atorgant fins un màxim de 2 punts.
  
- Coneixements d'idiomes relacionats amb la literatura científica relativa al tema de la beca, valorat bé per certificació acadèmica o per estada a països on aquella llengua siga oficial, atorgant fins un màxim d'1 punt.
  
- Experiència prèvia i cursos d'especialització relacionats amb el tema de la beca, atorgant fins a un máxim de 3 punts.
  
- Altres mèrits acadèmics, científics o d'investigació, atorgant fins un màxim de 2 punts.
  
Per a millor avaluació d'aquest apartat, així com del de coneixement de llengües, cada comissió podrà convocar a aquells candidats que estime oportú per a realitzar una entrevista personal.
  
4. Dotació de beques
  
La dotació mensual de les beques de formació de titulats superiors serà inicialment de 140.000 pessetes; les beques inclouran una assegurança combinada d'accident individual, intervenció quirúrgica i hospitalització.
  
5. Durada de les beques
  
Les beques es concedeixen per a un any. Aquestes beques no seran prorrogables. L'inici de la beca serà en la data que s'indique en la resolució de la concessió.
  
6. Substitucions
  
Les renúncies o les baixes que es produeixen entre els becaris de nova concessió, dins els tres primers mesos, comptats des de l'inici de la beca, podran ser cobertes amb l'adjudicació de les vacants, als suplents que estaran en la resolucio de concessió, per l'ordre establert en aquesta.
  
V. ALTRES ANUNCIS
  
a) ORDENAMENT DEL TERRITORI I URBANISME
  
2. Altres assumptes
  
Ajuntament d'Onda